CELEX: 22004D0071
Language: bg
Date: 2004-06-08 00:00:00
Title: Решение на Съвместния комитет на ЕИП № 71/2004 от 8 юни 2004 година за изменение на приложение II (Технически правила, стандарти, изпитвания и сертифициране) към Споразумението за ЕИП

Важна правна забележка

|

22004D0071

Официален вестник n° L 349 , 25/11/2004 стр. 0026 - 0028 Официален вестник n° L 269 , 14/10/2005 стр. 0010 - 0012

		Решение на Съвместния комитет на ЕИП№ 71/2004от 8 юни 2004 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу "Споразумението", и по-специално член 98 от него,като има предвид, че:(1) Приложение II към Споразумението бе изменено Решение № 102/2002 на Съвместния комитет на ЕИП от 12 юли 2002 г. [1].(2) Регламент (ЕО) № 2679/98 на Съвета от 7 декември 1998 г. относно функционирането на вътрешния пазар по отношение на свободното движение на стоки между държавите-членки [2] следва да се включи в Споразумението.(3) Резолюцията на Съвета и на представителите на правителствата на държавите-членки, заседаващи в рамките на Съвета, от 7 декември 1998 г. относно свободното движение на стоки [3] следва да се включи в Споразумението,РЕШИ:Член 1Глава XX от приложение II към Споразумението се изменя, както следва:1. След заглавието "XX. СВОБОДНО ДВИЖЕНИЕ НА СТОКИ — ОБЩИ ПОЛОЖЕНИЯ" се добавят следното заглавие и точка:"АКТОВЕ, КОИТО СЕ ВЗЕМАТ ПРЕДВИД1. 398 R 2679: Регламент (ЕО) № 2679/98 на Съвета от 7 декември 1998 г. относно функционирането на вътрешния пазар по отношение на свободното движение на стоки между държавите-членки (ОВ L 337, 12.12.1998 г., стр. 8)."2. Точки 1, 2, 3 и 4 стават съответно точки 2, 3, 4 и 5.3. След точка 5 (Препоръка 2001/893/ЕО на Комисията) се добавя точка 6:"6. 498 X 1212(01): Резолюция на Съвета и на представителите на правителствата на държавите-членки, заседаващи в рамките на Съвета от 7 декември 1998 г. относно свободното движение на стоки (ОВ L 337, 12.12.1998 г., стр. 10)."Член 2Текстовете на Регламент (ЕО) № 2679/98 на Съвета и Резолюция на Съвета и на представителите на правителствата на държавите-членки, заседаващи в рамките на Съвета от 7 декември 1998 г. на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 9 юни 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 8 юни 2004 година.За Съвместния комитет на ЕИППредседателS. Gillespie[1] ОВ L 298, 31.10.2002 г., стр. 17.[2] ОВ L 337, 12.12.1998 г., стр. 8.[3] ОВ L 337, 12.12.1998 г., стр. 10.[****] Посочени са конституционни изисквания.--------------------------------------------------ПРИЛОЖЕНИЕ IДЕКЛАРАЦИЯ НА ДЪРЖАВИТЕ ОТ ЕАСТотносно Резолюцията на Съвета и на представителите на правителствата на държавите-членки, заседаващи в рамките на Съвета от 7 декември 1998 година относно свободното движение на стоки(за създаване на нова точка 6 в глава ХХ (Свободно движение на стоките — общи положения) от приложение II към Споразумението за ЕИП)Държавите от ЕАСТ се задължават да направят всичко в рамките на своите възможности да поемат същите задължения като държавите-членки на ЕС при изпълнението на Резолюцията на Съвета и на представителите на правителствата на държавите-членки, заседаващи в рамките на Съвета от 7 декември 1998 г. относно свободното движение на стоки.СЪВМЕСТНА ДЕКЛАРАЦИЯотносно включването в Споразумението на Регламент (ЕО) № 2679/98 на Съвета от 7 декември 1998 година относно функционирането на вътрешния пазар по отношение на свободното движение на стоки между държавите-членки(за създаване на нова точка 1 в глава ХХ (Свободно движение на стоките — общи положения) от приложение II към Споразумението за ЕИП)Договарящите страни са съгласни, че въпросите, уредени в Регламент (ЕО) № 2679/98 на Съвета, са важни по отношение на изграждането на вътрешния пазар.Следователно страните желаят да прилагат Регламент (ЕО) № 2679/98 на Съвета като част от Споразумението за ЕИП. Това не засяга разбирането, че правосъдието и вътрешните работи не влизат в приложното поле на Споразумението за ЕИП.--------------------------------------------------